વિસાવદરનાં પ્રેમપરાની સીમમાં મારણ કરતાં સાવજને નિહાળવા ટોળા ઉમટી પડતાં વન વિભાગનાં સ્ટાફે સતત વોચ રાખી લોકોને દુર રાખ્યા હતાં. વિસાવદરનાં પ્રેમપરા ગામની સીમમાં આંબાજળ નદીના પુલ પાસે આવેલ વજુભાઇ વાછાણીનાં ખેતરમાં ગતરાત્રિનાં બે સાવજે બળદનો શિકાર કર્યા બાદ મારણની મીજબાની માણતા માણતા સવાર થઇ જતાં અને આ ખેતર રોડ ઉપર હોવાથી વાત વાયુવેગે પ્રસરતા સાવજોને જોવા ધીમે- ધીમે લોકોનો ઘસારો થવા લાગેલ.